Súradnice: 48°53′07″S 17°37′27″V﻿ / ﻿48,88528°S 17,62417°V﻿ / 48.88528; 17.62417

**Porážky** sú národná prírodná rezervácia ev. č. 1035 severovýchodne od obce Nová Lhota, severne od obce Vápenky a juhovýchodne od obce Suchov. Rozkladá sa na rozmedzí okresov Hodonín a Uherské Hradiště. Oblasť spravuje AOPK ČR Správa CHKO Biele Karpaty.

Predmetom ochrany sú prirodzené karpatské lúky a luhové stepi a zabezpečenie jedinej lokality všivca statného (*Pedicularis exaltata*) v Česku. Nachádzajú sa tu aj ďalšie chránené rastliny a vysokú hodnotu má územie aj z krajinárskeho hľadiska.

Lokalita
--------

Rezervácia sa rozkladá na lokalite zvanej Přední louky. Ide o bielokarpatské lúky so solitérnymi stromami, prevažne dubmi. V južnej časti a na severe v okolí prameňov sa rozprestierajú rozsiahlejšie kroviny. V ochrannom pásme s veľkosťou 370,8 ha sa nachádzajú menšie lesné porasty s veľkosťou 1,79 ha, v jeho okolí sa rozprestiera les zložením smrekový a bukový.

Chránená oblasť sa nachádza na zaoblenom hrebeni a svahu kopca, ktorého kóta 651 m n. m. sa nachádza východne od Porážok.

História
--------

V minulosti boli chránené lúky a ich okolie kosené raz do roka. V období kolektivizácie sa začalo s občasným prihnojovaním minerálnymi hnojivami.

Kosenie v rôznych časových intervaloch
V roku 1978 došlo na svahu v severnej časti k rozsiahlemu zosuvu pôdy, ktorý zničil pôvodnú vegetáciu a namiesto nej boli zasiate kultúrne trávy a ďateloviny. Táto plocha sa však ďalej kosila ručne a vďaka záchrannému programu, ktorý obsahoval množenie všivca, sa podarilo jeho populáciu späť rozšíriť.

Geológia
--------

Na území nájdeme vápnité ílovce, slieňovcov a vápnité pieskovce, ktorých podklad tvorí magurský flyš. Pôda je typu kambizem strednej zrnitosti, na časti územia i kambizeme pseudoglejové.

Podnebie
--------

Priemerný úhrn ročných zrážok je skôr nízky v rozmedzí 500 – 700 mm.

Oblasť leží v teplotne kontinentálnej časti Česka.

Uschnutý solitérny dub

Lišajníky
---------

Na území bolo nájdených 69 druhov lišajníkov. Najviac sa ich vyskytuje na solitérnych duboch letných a ďalej potom na topoľoch osikových, vŕbe rakytovej a baze čiernej.

Zo vzácnych druhov sa tu vyskytujú *Buellia disciformis*, *Parmelia submontana*, *Parmelina quercina*, a *Caloplaca cerina*.

Flóra
-----

Na území bol zaznamenaný výskyt takmer 300 druhov vyšších rastlín.

Trávino-bylinnú časť tvoria teplomilné porasty zväzu Cirsio-Brachypodion pinnati so stoklasom vzpriameným *(Bromus erectus)* a Kostravou žliabkatou *(Festuca rupicola)*, v severnej časti sa vyskytujú lokality s mokraďovou vegetáciou asociácie Angelico-Cirsietum oleracei s pichliačom zelinovým a ďalej i spoločenstvá zväzu Geranion sanguinei s pakostom krvavým *(Geranium sanguineum)*.

Na území národnej prírodnej rezervácii rastie všivec statný *(Pedicularis exaltata)*, kosatec dvojfarebný *(Iris variegata)*, kosatec trávolistý *(Iris graminea)*, ľalia zlatohlavá *(Lilium martagon)*, mečík škridlicovitý *(Gladiolus imbricatus)*, horec pľúcny *(Gentiana pneumonanthe)*, pahorec brvitý *(Gentianopsis ciliata)*, hniezdovka hlístová *(Neottia nidus-avis)*, bradáčik vajcovitý *(Neottia ovata)*, vstavačovec bazový *(Dactylorhiza sambucina)*, pavstavač hlavatý *(Traunsteinera globosa)*, vemenník dvojlistý *(Platanthera bifolia)*, vemenník zelenkastý *(Platanthera chlorantha)*, vstavač mužský *(Orchis mascula)*, vstavač vojenský *(Orchis militaris)*, neotinea počerná *(Neotinea ustulata)*, vstavač obyčajný *(Anacamptis morio)*, črievičník papučkový *(Cypripedium calceolus)*, hmyzovník Holubyho *(Ophrys holoserica subsp. holubyana)*, kosienka karbincolistá *(Serratula lycopifolia)*, kozinec dánsky *(Astragalus danicus)*, klinček pyšný pravý *(Dianthus superbus)*, ľan žltý *(Linum flavum)*, plamienok rovný *(Clematis recta)*, lazerník pruský (*Laserpitium prutenicum)* a mnohé ďalšie druhy.

V mokraďovej časti sa vyskytujú vstavačovec májový *(Dactylorhiza majalis)*, kruštík močiarny *(Epipactis palustris)*, mečík škridlicovitý *(Gladiolus imbricatus)*, valeriána dvojdomá *(Valeriana dioica)*, horčinka horkastá *(Polygala amarella)*, hadivka obyčajná *(Ophioglossum vulgatum)*, alebo päťprstnica hustokvetá *(Gymnadenia densiflora)*.

V ochrannom pásme sa navyše vyskytujú kosienka karbincolistá *(Serratula lycopifolia)*, zvonček hrdlohojový *(Campanula cervicaria)*, veronikovec dlholistý *(Veronica longifolia)*, cesnak člnkovitý *(Allium carinatum)* alebo klinček pyšný pravý *(Dianthus superbus)*.

Fauna
-----

Súmračník skorocelový na území NPR
Na lúkach je možné vidieť veľkú populáciu motýľov, medzi ktorými sa vyskytuje jasoň chochlačkový *(Parnassius mnemosyne)*, ohniváčik modrolesklý *(Lycaena alciphron)*, modráčik krvavcový *(Phengaris teleius)*, perlovec dvojradový *(Brenthis hecate)*, perlovec krvavcový *(Brenthis ino)*, bielopásovec topoľový *(Limenitis populi)* a piadivka poniklecová *(Coenocalpe lapidata)*. Z môr napríklad siatica deväťsilová *(Rhyacia simulans Hufnagel)*, sivkavec veľký *(Rhizedra lutosa)* a Episema scoriacea.

Medzi chrobákmi, ktorí tu boli nájdení, patria májka kožovitá *(Meloe rugosus)*, *Cassida murraea*, *Donus intermedius*, *Mogulones curvistriatus* a skočky *Argopus ahrensi*, *Dibolia foersteri* a *Longitarsus tristis*.

Z plazov a obojživelníkov sa tiež objavuje slepúch lámavý, skokan hnedý a kunka žltobruchá.

Medzi vtáky, ktoré v lokalite sídlia alebo tú bývajú pozorované patrí pŕhľaviar červenkastý, strnádka lúčna, penica jarabá, strakoš veľký, prepelica poľná, chrapkáč poľný, sokol lastovičiar, kuvičok vrabčí, orol kráľovský a orol krikľavý.

Vodstvo
-------

Voda z južnej časti je odvádzaná bezmenným potôčikom do Veličky, severnú časť odvodňuje potok Kazivec.

Na území sa striedajú vlhké a suché územia.

Turistika
---------

Územím národnej prírodnej rezervácie ani jej najbližším okolím nevedie žiadna značená turistická či cyklistická trasa, na západnej strane pri ceste sa však nachádza informačná tabuľa s údajmi o lokalite.

Aj napriek absencii turistického značenia býva lokalita, obzvlášť v jarných mesiacoch, hojne navštevovaná.

Galéria
-------

* 
* 
* 
* 
* 
* 
* 

### Panoráma

360° panoramatický pohľad na národnú prírodnú rezerváciu Porážky
360° panoramatický pohľad na národnú prírodnú rezerváciu Porážky

Pozri aj
--------

* Zoznam chránených území v okrese Hodonín
* Zoznam chránených území v okrese Uherské Hradiště

Referencie
----------

1. ↑   *Stránky AOPK ČR* [online]. [Cit. 2019-10-24]. Dostupné online. (po česky)
2. 1 2 3  HOSKOVEC, Ladislav. *Bílé Karpaty, Porážky – národní přírodní rezervace* [online]. 2007-09-28, [cit. 2019-10-24]. Dostupné online. (po česky)
3. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25  Český svaz ochránců přírody ZO č. 60/14 Via Hulín. *Národní přírodní rezervace Porážky* [online]. [Cit. 2019-10-24]. Dostupné online. (po česky)
4. 1 2 3 4 5 6 7 8  Agentura ochrany přírody a krajiny České republiky. *Národní přírodní rezervace Porážky* [online]. [Cit. 2019-10-24]. Dostupné online. Archivované 2019-10-28 z originálu. (po česky)
5. 1 2 3 4 5  MALÍČEK, Jiří; VONDRÁK, Jan. *Lišejníky NPR Jazevčí, Porážky a Zahrady pod Hájem v Bílých Karpatech* [online].. S. 1-11. Dostupné online. (po česky)

Zdroj
-----

*Tento článok je čiastočný alebo úplný preklad článku Porážky na českej Wikipédii.*

  


| * z
* d
* u
Chránené územia v okrese Hodonín |
| --- |
| Chránené krajinné oblasti | 
* Bílé Karpaty

 |
| Národné prírodné rezervácie | 
* Čertoryje
* Jazevčí
* Porážky
* Zahrady pod Hájem

 |
| Národné prírodné pamiatky | 
* Búrová
* Hodonínská Dúbrava
* Na Adamcích
* Váté písky

 |
| Prírodné rezervácie | 
* Háj u Louky
* Hloží
* Kútky
* Machová
* Moravanské lúky
* Oskovec
* Oskovec II
* Písečný rybník
* Skařiny
* Stupava zrušená
* Špidláky zrušená
* U Vrby

 |
| Prírodné pamiatky | 
* Bílý kopec u Čejče
* Bohuslavické stráně
* Borky
* Háj u Lipova
* Horky
* Hošťálka
* Hovoranské louky
* Jezero
* Letiště Milotice
* Losky
* Miliovy louky
* Nad Vápenkou
* Nivky za Větřákem
* Očovské louky
* Ochozy
* Osypané břehy
* Pánov
* Sovince
* Střečkův kopec
* Špidláky
* Velický hliník
* Vojenské cvičiště Bzenec
* Výchoz
* Vypálenky
* Zápověď u Karlína
* Žerotín

 |
| Prírodné parky | 
* Mikulčický luh
* Strážnické Pomoraví
* Ždánický les

 |

| * z
* d
* u
Chránené územia v okrese Uherské Hradiště |
| --- |
| Chránená krajinná oblasť | 
* Bílé Karpaty

 |
| Národné prírodné rezervácie | 
* Javorina
* Porážky

 |
| Prírodné rezervácie | 
* Dolnoněmčanské louky
* Drahy
* Hladké
* Holý kopec
* Horní louky
* Hutě
* Javořina (zruš.)
* Kanada
* Kobylí hlava
* Kolébky
* Kovářův žleb
* Nová hora
* Pod Žitkovským vrchem
* Rovná hora
* Smutný žleb
* Trnovec
* Ve Vlčí
* Vlčnovský háj
* Vrchové
* Záskalí

 |
| Prírodné pamiatky | 
* Babí hora
* Bahulské jamy
* Barborka
* Břestecká skála
* Cestiska
* Čerťák
* Dubiny
* Grun
* Hrádek
* Hrnčárky
* Huštěnovická ramena
* Chmelinec
* Ježovský lom
* Kalábová
* Kalábová 2
* Koukolky
* Lázeňský mokřad
* Lom Rasová
* Máchova dolina
* Makovica
* Maršava
* Medlovický lom
* Mechnáčky
* Mravenčí louka
* Myšince
* Nádavky
* Nazaret
* Nové louky
* Okluky
* Olšava
* Pod Hribovňou
* Pod Husí horou
* Skalky
* Sviní hnízdo
* Terasy
* Tůň u Kostelan
* U zvonice
* Údolí Bánovského potoka
* Újezdecký les
* Uvezené
* V Krátkých
* Vápenky
* Za lesem
* Záhumenice
* Žleb (zruš.)

 |
| Prírodné parky | 
* Chřiby
* Prakšická vrchovina

 |